**Татар телендә башлангыч гомуми белем бирү оешмалары өчен татар теленнән үрнәк календарь-тематик планга аңлатма язуы**

“Татар телендә урта (тулы) гомуми белем бирү өчен татар теле һәм әдәбиятыннан үрнәк программа”га (Казан:Татар.кит.нәшр., 2011) һәм Федераль дәүләт белем стандартларына (ФГОС) туры китерелеп, “Перспектив башлангыч мәктәп концепциясенә нигезләнеп эшләнгән татар теле дәреслекләре (авторлары: I сыйныф – И.Х. Мияссарова, Ч.М. Харисова; II - IVсыйныфлар – И.Х. Мияссарова, К.Ф. Фәйзрахманова) туган телдә (татар телендә) башлангыч гомуми белем бирү оешмалары өчен тәкъдим ителгән. Бу дәреслекләргә, программада күрсәтелгән сәгатьләр санына карап, авторлар тарафыннан программа, һәр сыйныф өчен методик ярдәмлекләр (аларда календарь-тематик планнар да бирелде), укучылар өчен эш дәфтәрләре дә эшләнде һәм нәшриятта бастырып чыгарылды. 2017/2018 уку елында программага үзгәрешләр кертелү сәбәпле, һәр сыйныф өчен сәгатьләр саны кыскартылган (һәр сыйныф өчен атнага 2 сәгать исәбеннән) үрнәк календарь-тематик планнар тәкъдим ителә. Шуны истә тотарга киңәш ителә: программаның эчтәлеге һәм дәресләрнең максаты үзгәрешсез кала.

Материалны бүлү, планлаштыру үрнәк буларак кына тәкъдим ителә. Конкрет эш шартларына, укучыларның әзерлеге һәм үзләштерү дәрәҗәләренә карап, укытучы бу планлаштыруны үзенчә, иҗади файдалана ала. Укучыларның

Теоретик белемнәрне үзләштерү һәм аларны ныклы күнекмәгә әверелдерү максатыннан чыгып, дәреслекләрдә күнегүләрнең, иҗади эш төрләренең саны шактый күп бирелгән иде.

Программада сәгатьләр саны киметелгәндә, күнегүләр арасыннан иң кирәклеләрен сайлап, укучыларга тәкъдим итү дә укытучы карамагына калдырыла.

Укучыларның ялгыш ясау ихтималы зуррак булган очракларны алдан искәртү (кисәтү), аларны теге яки бу кагыйдәгә караган сүзләрне дөрес язарга өйрәтү максатыннан, дәресләрдә төрле төрдәге (искәртмәле, аңлатмалы, сайланма, күрмә, хәтер, сүзлек, иҗади, ирекле) диктантлар яздырыла. Бу диктантлар өчен үзгәртелгән үрнәк календарь-тематик планда аерым сәгатьләр күрсәтелмәде. Укытучы аларны үткәннәрне кабатлау өчен бирелгән дәресләрдә үткәрә ала.

Кайбер темаларны киңрәк һәм тирәнрәк үтү өчен, эш дәфтәрендәге күнегүләр дә тәкъдим ителә ала.